Dä Rabbi Jekel traut sym Traum und macht sich uf dä Waag. Aber syn Schatz  findet er nöd direkt, sondern über de Traum von e me Mitmänsch.  Eso au bruched mir enand gägesiitig, bruched mir d'Träum und d'Gebät von  enand und fürenand. S'Läbe isch offebar eso iigrichted, dass mir nöd allei alles  chönd bewältige , sondern soziali Läbewese sind. Au im geischtliche Bereich:  deshalb chömed mer zum Gottesdienscht ZÄME, deshalb ghöremer zunere Gmeind, deshalb hämer Gmeinschaft. Und i  dem Zämesy zeigt sich, dass dä Geistlich und dä Natürlich Bereich eigentlich zämefalled: wo mir gueti Gmeinschaft unterenand händ, dört chömmer im Nachhinein nüme n usenandhalte...ja isch das jetzt so schön gsy will's öppis Religiöses isch oder will's öppis Gselligs gsy isch? Mir sind däzue gschaffe uf enand aagwise sy.